स्टेशन के बाहर फिर से लगने लगी दुकानें
भोपाल डीबी स्टार
शहर में अतिक्रमणकारियों के हौसले इतने बुलंद हैं कि उन्हें जहां जगह मिलती है, वहीं कब्जा जमा लेते हैं। कुछ समय पहले मुख्य रेलवे स्टेशन के बाहर का अतिक्रमण हटाकर मार्ग चौड़ा किया गया था। लेकिन अफसरों द्वारा मॉनीटरिंग नहीं करने से यहां फिर खान-पान की दुकानें लग गई हैं। इस कारण मुसाफिरों और वाहन चालकों को आवाजाही में दिक्कत हो रही है। दुकानों पर आने वाले ग्राहक अपने वाहन सड़क पर ही खड़े कर देते हैं। इससे यात्रियों को आवाजाही में दिक्कत होती है और हमेशा जाम लग जाता है, जबकि इसी मुख्य मार्ग पर रेलवे कॉलोनी के अलावा अन्य रिहायशी इलाके भी हैं। उन्हें भी दिक्कत का सामना करना पड़ता है। रेलवे कॉलाेनी के रहवासियों ने इसकी शिकायत नगर निगम के अफसरों से कई बार की, लेकिन कोई कार्रवाई नहीं हुई।
DB Star citizen journalism
आप भी बतौर सिटीजन जर्नलिस्ट डीबी स्टार से जुड़ सकते हैं। इसके लिए वॉट्सएप पर Citizen Journalist Bhopal ग्रुप से 9826034586 पर जुड़ कर खबरें भेज सकते हैं।
hin_Deva mai_Deva hin_Deva eng_Latn hin_Deva